
Ehitusloa andmine ( Haigla tn 1 ) 
1. ASJAOLUD JA MENETLUSE KÄIK

19.01.2023 ehitisregistri keskkonda  laekus  läbivaatamiseks ehitusloa taotlus nr  2311271/00909 Haigla tn 1, Narva asuva  haiglahoone 3. korruse osaliseks ümberehitamiseks koos ehitusprojektiga „Haigla 1, III korrusel AIRO isolatsiooni palatite rajamise projekteerimistööd. Töö nr 2222“, peaprojekteerija  Projektibüroo OÜ.
Projekti koostamise eesmärgiks on välja töötada Haigla tn 1 kolmanda korruse osaline rekonstrueerimine uute AIRO isolatsioonipalatite paigutamiseks.
Ehitusloa menetlusse nr 346028 oli kaasatud kooskõlastamiseks ning arvamuste avaldamiseks Narva Linnavalitsuse Arhitektuuri- ja Linnaplaneerimise Amet, Päästeameti Ida päästekeskus.
Ehitusprojektis on avastatud puuduseid ning ehitisregistri keskkonna kaudu ehitusprojekt  on mitu korda tagastatud puuduste kõrvaldamiseks.

16.02.2023 lõplikult kõrvaldatud puudustega ehitusprojekti uus versioon on ehitisregistri  keskkonnas projekteerija poolt taasesitatud.

20.03.2023 kõik kaasatud menetlusosalejad  kooskõlastasid ehitusloa eelnõu.

Narva Linnavalitsuse Arhitektuuri- ja Linnaplaneerimise Amet kooskõlastas tingimisi, märkustega:

„Põhiprojekti staadiuumis
-  esitada ehitusprojekti ekspertiisi,
- lisada juurde info, et akende väiksemaks ladumise tulemusel tekkiv täiendav välisseina pind viimistletakse analoogselt hoone terviklahendusele (krohv, värv),

- AR osa: 3. korruse plaan: jääb ebaselgeks, kus on joonisel tingmärkides määratud projekteeritav ripplagi. Esitada fail struktuur“.
- Tuleb aknaavade osalisel kinniehitamisel arvestada akende jaotusel hoone fassaadi vertikaalsust rõhutavat kujundust ning samal fassaadil varem juba osaliselt kinniehitatud akende mõõte, sh kõrgust“.
Ehitusprojekt vastab sätestatud nõuetele ning ehitisele ja ehitamisele esitatud nõuetele.

Ehitusseadustiku § 44 toodud ehitusloa andmisest keeldumise põhjused puuduvad. Seega ehitusloa andmiseks takistusi ei ole.
2.    ÕIGUSLIKUD ALUSED

2.1. Ehitusseadustiku § 39 lõike 1 kohaselt  ehitusloa  annab  kohaliku  omavalitsuse  üksus,  kui seaduses   ei ole sätestatud teisiti.
2.2. Narva Linnavalitsuse Arhitektuuri- ja Linnaplaneerimise Ameti põhimääruse § 9 punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.
2.3. Ehitusseadustiku § 42 lõike 3 punkti 5 ehitusloa kõrvaltingimusena võib eelkõigi sätestada ehitise või ehitamise keerukusest tulenevad lisatingimused ehitamiseks.
3.    OTSUS

3.1. Anda ehitusluba Haigla tn 1, Narva asuva  haiglahoone 3. korruse ruumide osaliseks ümberehitamiseks vastavalt ehitusprojektile „Haigla 1, III korrusel AIRO isolatsiooni palatite rajamise projekteerimistööd. Töö nr 2222“, peaprojekteerija  Projektibüroo OÜ.
 3.2. Kohustada   ehitustööde  tellijat  tagada märkuste täitmine, mis on käesoleva korralduse  punktis 1  esitatud Narva Linnavalitsuse Arhitektuuri- ja Linnaplaneerimise Ameti poolt.
4.    RAKENDUSSÄTTED

4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

